אורט ימי אשדוד הוא מרכז חינוכי ימי הכולל פנימיה צבאית, בית ספר תיכון ומכללה. לומדים בו כ-400 תלמידים ותלמידות מכיתה ט’ ועד יד’ המגיעים מאשדוד, מאזור המושבים ומכל רחבי הדרום – באר שבע, שדרות, ערד ואף ירוחם.
בגרות מלאה ולימודי המשך
בכל מגמות בית הספר באורט ימי התלמידים ניגשים לבגרות מלאה ואף ניתן להמשיך למכללה הטכנולוגית הפועלת במקום, ללימודי יג’, יד’ לדיפלומת טכנאי או הנדסאי בתחום האלקטרוניקה.
אורט ימי – מגוון אפשרויות לימוד
כל תלמיד יכול למצוא את המקום המתאים לו באורט ימי אשדוד מכיוון שהמגמות מגוונות ומתאימות לתלמידים שונים. אורט ימי נותן גם מענה חברתי-ערכי ובשעות אחר הצהריים קיימים חוגי העשרה מגוונים – שייט, קרב מגע, קט-רגל, מוסיקה, מחשבים, אומנות ועוד.
כיתת מצויינות
5 על 5 זה לא משחק כדורסל אלא כינוי לכיתת מצויינות באורט ימי אשדוד בה לומדים 5 מקצועות ל – 5 יחידות בגרות. התלמידים בכיתה עוברים מבדקים על ידי חיל הים על מנת לבדוק אם הם מתאימים לשרת במקום אליו הם מיועדים – שייטת הצוללות של החיל. קרא עוד על …. כיתת מצויינות
הנדסת אלקטרוניקה ומחשבים היא מקצוע מועדף בחיל והים וכן בעולם האזרחי כמובן. הלימודים במגמה הם עיוניים ברמה גבוהה וכן מעשיים ומתקיימים במעבדות מחשבים ואלקטרוניקה מתקדמות. תנאי הקבלה למגמה זו הם – ממוצע 80 לפחות והתנהגות ללא רבב.
בשיתוף פעולה עם נמל אשדוד נפתחת בשנה הבאה (תשע”ג) מגמה חדשה – תעשייה וניהול בדגש לוגיסטיקה ימית. המטרה – ליצור עתודת כח אדם לנושא הלוגיסטיקה בנמל אשדוד. תחום הלוגיסטיקה הימית הוא תחום מתפתח ובעל חשיבות במדינה כמו שלנו בה מעל 90% ממה אתם רואים סביבכם מגיע מחוץ לארץ, לרוב באוניות. קרא עוד…. לוגיסטיקה ימית
במגמה הזו לומדים את מקצועות הימאות והשייט העיוניים והמעשיים וניגשים לבחינות הסמכה לפיקוד על כלי שייט שונים. לומדים להשיט ולפקד על כלי שייט בעלי מנוע ומפרשיות, ניווט מכשירים וניווט חופי ועוד. בהמשך ניגשים לבחינות הסמכה לקברניט כלי שייט קטן (סקיפר). מה צריך יותר מזה ? למידע נוסף לחצו – מגמת השייט
בסיום י”ב אפשר להמשיך ברצף למסלול טכנאים והנדסאים במגמת אלקטרוניקה. הלימודים במכללת אורט ימי הם חלק מפרוייקט “גלים” של חיל הים ומסובסדים על ידי החיל – 80% משכר הלימוד. למצטיינים יש אפשרות להמשיך ללימודי הנדסה ברשת אורט.
משמעת וסדר יום מאורגן הם אחד היתרונות שמציינים התלמידים. צוות של מורים ומדריכים משמעותי.
פעילות ימית משמעותית וכייפית – שייט מפרשיות וכלי שייט אחרים עד לרמת הפלגה על היאכטה של בית הספר לקפריסין, במגמת השייט.
יוני יוסף, בוגר אורט ימי
אני יודע שבאמת עשיתי את הדבר הנכון שהגעתי לכאן מכיוון שזה מקום שתומך בתלמידים שלו ועוזר להם ומטפח אותם ומפה אני יודע שמגיעים ל-100% גיוס וזה משהו שמאוד היה חשוב לי